**NERETĀ AIZVADĪTS LATVIJAS JUNIORU ČEMPIONĀTA NOSLĒGUMA POSMS MOTOKROSĀ**

**Sestdien, 11. septembrī Neretā noskaidroti Latvijas Junioru čempionāta, Zelta mopēda, Retro kausa, MX Dāmu kausa un “2T” jeb divtaktu festivāla noslēdzošā posma motokrosā laureāti.**

Sacensību dienā sportisti piedzīvoja kārtīgu septembra atvasaru, jo termometra stabiņš bija pakāpies līdz pat + 25 grādiem, diena bija saulaina un ļoti silta. Neretas trasē, kur vasaras motokross notika pirmo reizi, pie starta barjeras stājās 175 dalībnieki, kuri katrs savā klasē cīnījās par godalgotām vietā. Veiksmīgi noskaidroti arī “2T” festivāla uzvarētāji, kas savā īpašumā ieguva pilnībā nokomplektētus instrumentu ratiņus.

MX65 Vecākie klases uzvarētājs **Toms Dankerts** (AMK “Bieriņi”) pastāstīja, ka sacensībās viņam veicās labi. Vienīgi pēc pirksta traumas vēl nebija kārtīgi pieradis pie braukšanas, taču neskatoties uz to, Toms atklāja, ka “kvalifikācijas braucienā gāja normāli. Pirmajā braucienā startā aizbraucu pirmais. Visu braucienu tā arī nobraucu stabili pirmais. Tāpat izdevās arī otrajā braucienā. Otrajā braucienā slāpa nost motocikls. Tas noslāpa gaisā, gandrīz piedzīvoju kritienu, bet veiksmīgi piezemējos un tas piedarbojās, viss bija labi. Sacensības patika, viss bija labi. Trase bija “forša”. Laiks bija ļoti karsts, no karstuma pat sāpēja galva, bet viss kopumā bija labi,” saka Toms Dankerts.

Klubu komandu vērtējumā pirmo vietu izcīnīja “Camk Latgale”. Kluba komandas vadītājs **Aigars Virza**: “Komanda bija ļoti saliedēta, visi sportisti cīnījās. Bija plānots, ka varēsim uzvarērt šajā Latvijas Junioru čempionātā. Protams, tas ir motokross un nekad nevar zināt, kā viss izvērtīsies sezonai sākoties. Ļoti daudz traumu sezonas gaitā, arī līderiem. Nebija vienkārši. Kopumā viss izdevās labi. Paldies sportistiem par pašatdevi un par to, ka kopīgiem spēkiem varējām uzvarēt Latvijas Junioru čempionātā.”

Sacensību organizators **Nauris Beļūns** saka paldies Latvijas Motosporta federācijai un motokrosa komisijai par to, ka uzticējās un viņš veiksmīgi varēja noorganizēt savu pirmo motokrosa posmu. “Lieliski aizvadīta nedēļas nogale. Viss bija ļoti labi, jo izdevās kā bijām plānojuši. Traumu nebija. Mediķi bija ļoti apmierināti gan ar piekļuvi trasē, gan arī ar to, ka trase ir droša un darba praktiski nebija nemaz. Pats galvenais bija bez traumām un lai visi sveiki un veseli arī aizbrauktu mājās. Laiks bija labs, spīdēja saule, bija ļoti silts. Piektdien jau salaistījām trasi, lai nebūtu putekļu, un nedaudz arī sestdien. Pēc šīm sacensībām ir labas sajūtas. Domāju, ka sportistiem sacensības patika, visi priecīgi un laimīgi. Viss ir kārtībā. Paldies visiem, kas atbrauca un piedalījās!” tā Nauris Beļūns.

Paldies Latvijas Junioru čempionāta galvenajiem atbalstītājiem: “Dobeles Dzirnavniekam” par veselīgajiem un uzturvielām bagātajiem produktiem, “GumiPro” par jaunām motokrosa riepām, veikalam Baltic “Moto Parts” par holeshot balvām, “Pērnes L” gardajām uzkodām.

**Latvijas Junioru čempionāta sestā posma motokrosā TOP3**

**MX125 klasē:**

1. Rauls Blumfelds (“KTM Motofavorīts”)
2. Daniils Kuzmins (AMK “Bieriņi”)
3. Aksels Neimanis (AMK “Bieriņi”)

**MX125B klasē:**

1. Ralfs Vindigs (“Motokurzeme”)
2. Kristers Igals (“Xskill Racing Team”)
3. Kristofers Pankrats (AMK “Bieriņi”)

**MX2 Juniori klasē:**

1. Rūdolfs Aumeistars (“Camk Latgale”)
2. Aleksis Araids (“Rodeo MX”)
3. Rainers Timko (“Saules sporta klubs”)

**MX2 Juniori B klasē:**

1. Arvils Štrauss (“Salacas kauss”)
2. Matīss Leimanis (“Saules sporta klubs”)
3. Dāvis Kampars (MK “Stende“)

**MX50 Vecākie klasē:**

1. Patriks Cīrulis (“IK Auseklis”)
2. Martin Cirulis (“IK Auseklis”)
3. Edvards Jēkabsons (“IK Auseklis”)

**MX50 Jaunākie klasē:**

1. Tomass Tilāns (AMK “Bieriņi”)
2. Gabriels Ismailovs (“IK Auseklis”)
3. Damirs Haimins (“Camk Latgale”)

**MX50 Rūķi klasē:**

1. Valters Jurčenko (“IK Auseklis”)
2. Pēteris Ansis Zīrups (“Saldus motoklubs”)
3. Ansis Baltaiskalns (“F.F.F.”)

**MX50 Rūķi open klasē:**

1. Everts Opolais (“Camk Latgale”)
2. Ēriks Ančupāns (“Camk Latgale”)
3. Artjoms Hakimjanovs (“Camk Latgale”)

**MX65 Jaunākie klasē:**

1. Rojus Zaborskis (“Camk Latgale”)
2. Sebastians Olsens (MK “Olaine”)
3. Savelijs Sjomins (“Camk Latgale”)

**MX65 Vecākie klasē:**

1. Toms Dankerts (AMK “Bieriņi”)
2. Rasmus Aviks
3. Edijs Piļeckis (“Saldus motoklubs”)

**MX85 Jaunākie klasē:**

1. Ričards Alens Gaļcins (“Camk Latgale”)
2. Emīls Ivanovs (“Saules sporta klubs”)
3. Adrians Drozds (“Camk Latgale”)

**MX85 Vecākie klasē:**

1. Markuss Kokins (MX “Moduls”)
2. Emīls Solovjevs (privāti)
3. Kristers Zemmers (MX “Factory Latvia”)

**Q 100 klasē:**

1. Kārlis Raudonis (“Saldus motoklubs”)
2. Kārlis Straubergs (“CrossMoto Racing Team”)
3. Markuss Augustovskis (“Saldus motoklubs”)

**MX2T 18+ klasē:**

1. Ģirts Šampiņš (“Saldus motoklubs”)
2. Pēteris Krastiņš (“Eriņi”)

**MX2T 30+ klasē:**

1. Ivo Savičs
2. Mārtiņš Mauriņš (“F.F.F.”)
3. Ēriks Bērziņš (“F.F.F.”)

**MX Open klasē:**

1. Kristers Millers (“Eriņi”)
2. Dāvis Kurmis (“Saules sporta klubs”)
3. Artjoms Trofimovs (“Camk Latgale”)

**MX Dāmas klasē:**

1. Anna Stecjuka (“IK Auseklis”)
2. Estere Miglāne (“Suzuki Latvia-VILDERS”)
3. Sāra Vintere (“Jāņa Vintera Moto Team Rīga”)

**MXRetro 250 klasē:**

1. Mārtiņš Muša (“Saldus motoklubs”)
2. Andris Freimanis (“Saldus motoklubs”)
3. Edgars Lilienšteins

**MXRetro 500 klasē:**

1. Gatis Zolmanis (“Saldus motoklubs”)
2. Roberts Zolmanis (“Saldus motoklubs”)
3. Māris Miezītis (MK “Aloja”)

**MXRetro 175 klasē:**

1. Egils Reinkops (“Saldus motoklubs”)
2. Jānis Ķepiņš (privāti)
3. Jānis Leitāns (AMK “Bieriņi”)

**MXRetro 350 klasē:**

1. Oļegs Kašečkins (“Suzuki-Latvia VILDERS”)
2. Toms Kašečkins(“Suzuki-Latvia VILDERS”)
3. Guntars Birkavs (AMK “Bieriņi”)

**ZM1 klasē:** <https://speedhive.mylaps.com/Sessions/6283052#byClass>

**ZM2 klasē:**https://speedhive.mylaps.com/Sessions/6283055#byClass

**Latvijas Junioru čempionāta sestā posma rezultāti:** <https://speedhive.mylaps.com/Events/1912434>

*Informāciju sagatavoja Luīze Vīksna (LaMSF)*